Seg wakken iḥsa ulac win illan nnig-s iqqers-d seg yigenni wis sebɛa. isserwat ala deg lbaṭel, isseḥḍer-d ǧahennama deg dunnit. Ifka lebɣi I tnefsit-is, idha d tedfiwin d zzhu; kra issarem wul-is iwweḍ-it. Netta iḥemmel aṭas tumucuha. Yiwen n wass ijmeɛ-d akk leɛrac-is, inna-yasen: “…tidet tidet tidet! Yal lweqt d tidet. Ssbeḥ d tidet, deg uzal d tidet, tameddit d tidet, deg yiḍ d tidet! Nniɣ-awen tura naɛya deg tidet; tulid ɣef ulawen-nneɣ! Akka d asawent, win ara d-iccḍen ula d tuccḍa deg tidet, ha-t-an ad indem i ṛṛay-is. Tura ad nuɣlet ɣer tkerkas. Win ara iyi-d-yalsen tamacahut n lekdeb ur tekki tidet, ad as-smireɣ deg lexwayeriw, ad t-ɣnuɣ ma yeɣna-t Rebbi.”